  Туспуктэм: Иван Коновалов Майя Бывальцева Вуись шутэтскон нуналъёсы Удмуртиын куазь лымыё луоз. Уйин но ӵукна куд-ог интыосын бус вӧлскыны быгатоз. Со сярысь улосвыл Гидрометцентрлэн пресс-службаез ивортӥз. Кӧснуналэ, 25-тӥ шуркынмонэ, потон уе лымы усёз, лымшор ёросъёсын зол лымыялоз. Нуназе ӧжыт но золгес лымыялоз. Сюресъёс вылын лымы вӧлдэт луоз. Уйин температура -18 градусозь лэзькоз, ӵукна -6…-13, ӝытазе 0…-5 градусозь ӝутскоз, уйпал ёросъёсын -5…-8 градус луоз. Арнянуналэ, 26-тӥ шуркынмонэ, эшшо шунытгес кариськоз. Нуназе температура -4…+1 градусозь ӝутскоз. Ӧжыт лымыялоз, кот лымы усёз. Нуназе бере но вордӥськонэ потон уе йӧ зор усьыны быгатоз. Сюресъёс вылын йӧвалег, лымы вӧлдэт. Вордӥськонэ, 27-тӥ шуркынмонэ, уйин -1…-4, нуназе -1…+3 градус возиськоз. Нуназе шӧдскымон лымыяны кулэ ӧвӧл. Сюресъёс вылын йӧвалег. Нырысь-валысь чакланъёсъя, азьланяз температура пумен лэзькоз, арня шорын куазь лымыё луоз. Тодэ вайытом, 21-тӥ но 22-тӥ шуркынмонэ Ижкарын усем лымылэн мындалаезъя уй-нуналъем рекордъёс выльдӥськизы.  Тегъёс: Удмуртия куазь Гидрометцентр  